Håkon Randal

Håkon Olav Randal () BT.no, 23.07.12: Håkon Randal er død  var ein norsk høgrepolitikar frå Eivindvik i Gulen kommune. Randal var son til ordføraren Søren Randal.

 Biografi 

Randal arbeidde som lærar, rådgjevar og skulestyrar i åra 1962 - 1973 m.a. ved ungdomsskular i Manger og Bremnes. Han vart stortingsrepresentant for Hordaland frå 1973 til 1985, og var medlem av presidentskapen i Stortinget 1981-1985, og medlem av Høgre sitt gruppestyre i same periode. Frå 1984 til 1998 hadde Randal så stillinga som fylkesmann i Hordaland. 

Randal hadde ei lang rekkje politiske verv. Av desse kan nemnast medlemskap av fylkesskulestyret i Hordaland 1972-1974, leiar i Mongstad-utvalet frå 1985, leiar i rådet for tusenårsjubileet for Den norske kyrkja 1988 - 1995, styremedlem og styreleiar i Hordaland Høgre 1977-1979, medlem av sentralstyret i Høgre 1977-1984 og 1. viseformann i Høgre 1980-1984.

Vidare var Randal leiar i Bergen Forsvarsforening 1989-1993 og president i Norsk Forsvarsforening frå 2001. Frå 2006 var han formann i Hordaland Senior Høgre. 

Randal vart utnemnd til storriddar av Islands Falkeorden med stjerne i 1996. Randal var også frimurar.

 Stortingskomitear 

 1973–1977 varamedlem i Den førebuande fullmaktskomitéen
 1973–1977 medlem i Kyrkje- og undervisningskomitéen
 1977–1981 nestformann i Den førebuande fullmaktskomitéen
 1977–1981 medlem i Kyrkje- og undervisningskomitéen
 1977–1981 nestformann i Fullmaktskomitéen
 1981–1985 leiar i Den førebuande fullmaktskomitéen
 1981–1985 medlem i Den utvida utanriks- og konstitusjonskomitéen
 1981–1985 formann i Kommunal- og miljøvernkomitéen
 1981–1985 varamedlem i Den utvida utanriks- og konstitusjonskomitéen
 1981–1985 formann i Fullmaktskomitéen

 Kjelder 

 Sogn og Fjordane Fylkesleksikon om Håkon Randal.
 Bokmålswikipedia om Håkon Randal.
 Profil hjå Hordaland Høgre.
 Biografi på Stortinget.no

Fotnotar

kategori:Folk frå Gulen
kategori:Fylkesmenn i Hordaland
Kategori:Stortingsrepresentantar frå Høgre
Kategori:Stortingsrepresentantar 1973-1977
Kategori:Stortingsrepresentantar 1977-1981
Kategori:Stortingsrepresentantar 1981-1985